CELEX: 52020DP0215
Language: bg
Date: 2020-09-16 00:00:00
Title: Решение на Европейския парламент да не се представят възражения срещу делегиран регламент на Комисията от 14 юли 2020 г. за допълване на Регламент (ЕС) № 648/2012 на Европейския парламент и на Съвета по отношение на критериите, които Европейският орган за ценни книжа и пазари следва да вземе предвид, за да определи дали даден централен контрагент, установен в трета държава, има системно значение или е вероятно да придобие системно значение за финансовата стабилност на Съюза или на една или повече от неговите държави членки (C(2020)4892 — 2020/2726(DEA))

22.9.2021   
            
            
               BG
            
            
               Официален вестник на Европейския съюз
            
            
               C 385/178
            
         
      P9_TA(2020)0215
      Непредставяне на възражения срещу делегиран акт: критериите за определяне дали даден централен контрагент, установен в трета държава, има системно значение
      Решение на Европейския парламент да не се представят възражения срещу делегиран регламент на Комисията от 14 юли 2020 г. за допълване на Регламент (ЕС) № 648/2012 на Европейския парламент и на Съвета по отношение на критериите, които Европейският орган за ценни книжа и пазари следва да вземе предвид, за да определи дали даден централен контрагент, установен в трета държава, има системно значение или е вероятно да придобие системно значение за финансовата стабилност на Съюза или на една или повече от неговите държави членки (C(2020)4892 — 2020/2726(DEA))
      (2021/C 385/26)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)4892),
               
            
                  —
               
               
                  като взе предвид писмото на Комисията от 14 юли 2020 г. с искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 2 септември 2020 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на транзакции (1), и по-специално член 25, параграф 2а и член 82, параграф 6 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 септември 2020 г.,
               
            
                  А.
               
               
                  като има предвид, че редица делегирани актове, които трябва да бъдат приети в рамките на наскоро изменения Регламент (ЕС) № 648/2012 (Регламент за европейската пазарна инфраструктура), определят как правилата на Регламента за европейската пазарна инфраструктура ще се прилагат за централни контрагенти от трети държави, които предоставят услуги на дружества от Съюза; като има предвид, че тези делегирани актове ще приведат в действие засилените правомощия на Европейския орган за ценни книжа и пазари (ЕОЦКП); като има предвид, че централните контрагенти от трети държави, които са считани за системно важни за финансовата стабилност на Съюза или някоя от неговите държави членки, следва да бъдат подложени на конкретни изисквания и засилен надзор от страна на ЕОЦКП, така че да се осигурят равни условия на конкуренция с централните контрагенти от Съюза и да се съхрани стабилността на финансовата система на Съюза;
               
            
                  Б.
               
               
                  като има предвид, че член 25, параграф 2а оправомощава Комисията да приеме делегиран акт за допълнително уточняване на критериите, които да се прилагат от страна на ЕОЦКП, когато определя дали даден централен контрагент от трета държава има системно значение или е вероятно да придобие системно значение за финансовата стабилност на Съюза или на една или повече от неговите държави членки;
               
            
                  В.
               
               
                  като има предвид, че посоченият делегиран регламент следва да влезе в сила по спешност, за да се гарантира готовността на Съюза, когато правото на Съюза вече не се прилага в Обединеното кралство след изтичането на преходния период;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 201, 27.7.2012 г., стр. 1.